JohanHeinsen/ENO huggingface dataset:
Viborger Samler, 1849-03-22
Med Hensyn til den Jndvending, at Slesvig ikke kan blive uadskilleligt forbundet med Danmark, fordi det efter den danske Mandsstammes Uddøen, ifølge Arverretten, tilfalder det augustenborgske Huus, reproduceres i et Jnserat i den "berlingske Tidende" det Document, hvorved en af Hertugens Forfædre, der ogsaa heed Christian August, ikke blot som Godsbesidder, men ogsaa som Vasal, paa det Udtrykkeligste edeligt anerkjender Kongelovens Arvefølge i Hertugdommet Slesvig for det hertugelige Huus for alle Tider. Det lyder saaledes: "Jeg Christian August, Arving til Norge, Hertug til Slesvig, Holsten, Stormarn og Ditmarsken, Greve til Oldenborg og Delmenhorst o. s. v. bevidner herved: Efterat Hs. Kgl. Majestæt til Danmark, Norge og s. v. Min naadigste Konge- og Landsherre, i Kraft af Sammes sub dato Gottorp den 22de August udstedte Patent, har fundet for godt at forene den forhenværende Fyrstl. Andeel af Hertugdom met Slesvig med Sin, og for evigt atter at incorporere den i sin Krone, som et gammelt injuria temporum løsrevet Stykke, og af denne Grund ogsaa naadigst har ladet Mig opfordre til at aflægge Høistsamme, som nuværende eneste Besidder af det nævnte Hertugdømme Slesvig, ratione Mine deri beliggende Godser, tilbørlig Arve Hyldings=Eed. Saa lover og forpligter jeg mig, for Mig, Mine Arvinger og Successorer, og i Kraft af dette, at Jeg og De erkjende og holde Hans Kongelige Majestæt til Danmark, Norge o. s. v. for vor eneste soveraine Lands-Herre, at være Høistsamme saavelsom Sammes Kongelige Arve-Successorer i Regjeringen, secundum tenorem Legis Regiae, tro, huld og lydig, at søge og befordre Høistsamme Deres Kgl. Majestæts og Deres Kgl. Arvehuses Nytte, Bedste og Fordeel af yderste Evne, men efter al Mulighed at forebygge, forhindre og afvende Skade og Forfang, og at gjøre og yde Alt, hvad troe Fyrster og Vasaller ere skyldige at gjøre og yde til Deres souveraine Konge og Overherre. Saasandt hjælpe mig Gud og hans hellige Ord. Under min egenhændig Underskrift og vedtrykte Fyrstl. Segl. Saaledes skeet i Slesvig, den 3die Septembris, Ao. 1721. (L. S.) C. August, H. t. S. Holsteen."
Viborger Samler, 1849-03-22
Blandt Udnævnelser i den slesvig-holstenske Hær findes paa eengang 13 Overlæger, og den bekjendte, fra Ærø bortrømte Dr. Niese som Generallæge". Blandt Entledigelser nævnes Oberstl. Kindt, der faldt fra ved Oprørets Begyndelse og vil være vore forhen i Fredericia garnisonerende Officierer i Erindring.
Viborger Samler, 1849-03-22
Fra 1ste April d. A. vil "Schleswigholst. Zeitung udkomme daglig som Morgenblad under Titel af "Den nordtydske frie Presse". Den ansvarlige Redaction overtage Theodor Olshausen og Otto Fock.
Viborger Samler, 1849-03-22
Af en Artikel i K. C. sees det, at en Capitain Bulows Udtrædelse af den slesvigholstenske tredie Jægerbataillon har givet Stof til megen Omtale i Hertugdom merne. Capitainen har nemlig motiveret sin Ansøgning om Afsked derved, at Krigen med Danmark er uretfærdig, idet den forbandes af Fleertallet af Slesvigerne, som ønske en Forening med Danmark. Der tilføies endog, at Hr. Capitain Bülow skal have reist omkring i Hertugdommet, og paa en ufordeelagtig Maade yttret sig paa offentlige Steder om de slesvigholstenske Forhold. Mærkværdigt nok yttrer det nævnte Blad sig paa en temmelig spaa færdig Maade om dette Frafald, og det paastaaer kun, at Hr. v. Bülow har hentet sin Overbeviisning af en ureen Kilde.
Viborger Samler, 1849-03-22
Aarhuus, den 20de Marts. Den herværende 7de Linie-Jnf. Bataillon skal afmarschere herfra imorgen (Onsdag), og det 3die Dragonregiment i overmorgen. (Ah. A.)
Viborger Samler, 1849-03-22
Ordensdecorationer. Ved allerhøieste Resolution af 10de d. M. har Hs. Majestæt Kongen allernaadigst tilladt Universitetets chirurgiske Jnstrumentmager Camillus Nyrup at anlægge og bære en ham af Kongen af Sverrig og Norge tildeelt Guldmedaille. – Under 13de f. M. har Hs. Majestæt Kongen allernaadigst udnævnt den danske Generalconsul i Triest, Renner v. Oesterreicher, R. af D., til Commandeur af Dannebrogsordenen. - Under 17de Marts har Hs. Majestæt allern, tilladt Etatsraad, Dr. philos. C. C. Rafn, R. af Dag. og Dbd., at anlægge og bære den ham af Hs. Maj. Keiseren af Rusland tildeelte Decoration som Ridder af St. Anna-Ordenens 2den Classe.
Viborger Samler, 1849-03-22
Udnævnelser og Entledigelse. Under 16de Marts er Jagtjunker, Forstrandidat F. J. C. de Fontenav, allernaadigst udnævnt til Kammerjunker. Under f. D. er Hs. Excell. Geh. Conferentsraad Justitsminister v. Bardenfleth i Naade entlediget som første Medlem af den kongelige Direction for Vaisenhuset, og Justitsraad, Borgermester i Kjøbenhavn, H. A. Mollerup, allernaadigst beordret til som Medlem at indtræde i bemeldte Direction. Under 17de Marts er Cand. theol. H. P. Falch allernaadigst beskikket til Sognepræst for Vindinge Menighed i Fyens Stift (Besidderen af Friherskabet Holckenhavn, Hofjægermester F. C. F. Friherre, af Holck udøver Forslagsret til bemeldte Sognekald). Under samme Dato er Copist ved det kongelige Geheimearchiv, Cand. philos. N. C. Kall. Rasmussen, allernaadigst beskikket i den ifølge allerhøieste Resolution af samme Dags Dato ved bemeldte Geheimearchiv oprettede Jnspecteurpost.
Viborger Samler, 1849-03-22
Ledige Embeder. Sysselmands Embedet for Jsafjords Syssel i Jslands Vest amt. Aarlig Jndtægt omtrent 400 Rbd. Opslaaet vacant den 13de Marts. - Sognepræst-Embedet ved Frue Kirke og Hospitalet i Aarhuus. Ny Ansættelse 497 Rbd. Det bemærkes, at der fra Biskoppen over Aarhuus Stift er indkommet Forslag betræffende Fordeling af Forretningerne mellem Sognepræsten og den residerende Capellan og en dermed forbunden Andeel for Capellanen i Jndtægterne for Udførelsen af Ministerialia ved Frue Kirke. Den, der ansættes i Embedet, skal være undergiven de Bestemmelser, som til denne Sags Ordning ville blive trufne, i hvilken Anledning det her tilføies, at Biskoppen har meent, at Frue Sognekald vil efter Forslaget komme til at lide en saadan Formindskelse i Jndtægter, at dets nye Angivelsessum maa ansættes 50 Rbd. mindre end forhen. - Opslaaet vacant den 15de Marts.
Viborger Samler, 1849-03-22
Agger Kanals Skibsliste, Udg. den 15de Marts. M. A. Frost og K. C. Krogh fra Thisted til Norge med Byg.
Viborger Samler, 1849-03-22
Reisende. Med Dampskibet "Jris fra Kjøbenhavn til Aarhuus, den 17de Marts: Major v. Hviid, Lieutenanterne v. Chabert, Lillienskjold, Wind, Møller, Jacobsen, Jngersen, Hansen, Carlsen og Hamborger, Forpagter Herskind, Dhrr. Mangor og Kierkegaard. Typograph Trolle, Jfr. Oline Nielsen, samt endeel Underofficierer og Menige.
Viborger Samler, 1849-03-22
Paa 4de Fredag i Faste prædiker Hr. Pastor Hindberg i Søndresogns Kirke.
Viborger Samler, 1849-03-22
AVERTISSEMENTS. Da der efter fleres Ønske er paatænkt Oprettelsen af en egen, med Søndagsskolen forenet, Underviisnings=Classe for Svende, og over Halvdelen af det Antal, Skolen kan modtage, allerede er antegnet, anmodes de, der endnu maatte ønske at optages, om at melde sig inden den 28de De, hos Skolelærer Christensen. Bestyrelsen for Søndagsskolen, den 22de Marts 1849.
Viborger Samler, 1849-03-22
Bekjendtgjørelse. Remontecommissionen opholder sig, for at gjøre Jndkjøkaf Cavallerieheste og Trækheste: den 22de Marts d. A. i Hobroe, den 24de f. M. i Brønderslev Kroe, fra Kl. 11 om Formiddagen, den 26de og 27de Marts i Hjørring, den 29de Marts i Sæbye, den 3die, 4de, 5te, 6te og 7de April i Skive, samt den 10de og 11te April d. A. i Hobroe. Da Hestene strax skulde tages i Brug, maa de være i kraftfuld Foderstand, stærke af Been, af Alder 5 a 6 og 7 Aar og af Størrelse 10 Qvarteer, 1 a 3 Tommer, foruden disse Egenskaber maa Hestene, for at ventes antagne, have en til deres Bestemmelse svarende Bygning, rene Been, samt et godt, lige og let Fodskifte. Heste af enhver Farve kjøbes, men ingen magre Heste. - Sælgerne forpligtes til at indestaae for alle usynlige Feil, saasom: Koller, Ange og Krybbebiden, m. m. Grenaae, i Remonte-Commissionen, den 14de Marts 1849. During. Rosenkrantz. Bardensleth.
Viborger Samler, 1849-03-22
Hingst til Salg. Hvid, 10 Qvarteer 2 Tommer, fylder det 9de Aar, af særdeles smuk Skabning, falden efter en hvid født Hoppe af en graae Hingst, er forsynet med Frederiksborg Stutteries Mærke. Palstrup pr. Viborg. Brun.
Viborger Samler, 1849-03-22
Yorkshire Hingst.
Viborger Samler, 1849-03-22
Den paa Kandrup opstaldede Norkshire Hingst BaBrancepeth bedækker fra idag af for 3 Rbd. pr. Hoppe og 2 Rbmk. i Stalden. Skulde Hoppen ikke blive med Fol, betales det halve med 1 Rbd. 3 Mk. tilbage. Anmeldelser samt Betalingen, der erlægges førend Bedækningen, modtages af Undertegnede. Randrup, den 17de Marts 1849. Faber.
Viborger Samler, 1849-03-22
Dagvognen fra Viborg til Aarhuus over Ans afgaaer Søndagen den 1ste April førstk., Form. Kl. 6, og saaledes fremdeles hver Søndag indtil Udgangen af October.
Viborger Samler, 1849-03-22
Den afgaaer fra Aarhuus i Retour hver Mandag Form. Kl. 6 og ankommer hertil Efterm. Kl. 4 1/2. Viborg Befordringscontoir, den 22de Marts 1849. S. Hagemann.
Viborger Samler, 1849-03-22
Dagvognen fra Viborg til Randers afgaaer Onsdagen den 4de April førstk., Form. Kl. 10, og fremdeles saaledes hver Onsdag Formiddag indtil Udgangen af October.
Viborger Samler, 1849-03-22
Den afgaaer fra Randers i Retour hver Torsdag Middag Kl. 12 og ankommer hertil Eftermiddag Kl. 5 3/4.
Viborger Samler, 1849-03-22
Det bemærkes at denne Dagvogn baade Tour og Retour staaer i Forbindelse med Dagvognen imellem Randers og Aarhuus. Viborg Befordringscontoir, den 22de Marts 1849. S. Hagemann.
Viborger Samler, 1849-03-22
Udsalg af Manufacturvare.
Viborger Samler, 1849-03-22
Mit Udsalg af Manufacturvare under Indkjøbsprisen er idag blevet forsynet med et Partie diverse Shawler, Dreiels-Bordduge & Haandklæder, figurerede Bobinetter og Bomuldblonder, Bomuldstrømper, samt Skind- og Bomulds handsker. Endvidere udsælges et Partie lakke rede Presenteerbakker. Alt imod contant Betaling. Viborg, den 19de Marts 1849. D. Philipsen. Visebog pr. 1849, hvis Jndhold der tiltaler Sangens Venner, meest har Henpeeg til Krigen, bl. a. Sang for Flaaden; men bestaaer tillige af alle Sangene En Søndag paa Amager" og flere almeen yndede, ei for trykte, populaire Sange. Priis 2 Mk. Faaes hos Dhrr. Kabell i Viborg, Damgaard i Skive og Bav i Holstebro.
Viborger Samler, 1849-03-22
Tjeneste for en flin Karl eller en Dreng der kan paatage sig at passe et Par Heste, anvises fra Bogtrykkeriet. Gamle Køer. A. W. Sandberg. kunne atter sælges til Jfølge Bestemmelse, taget paa Skiftet efter afdøde Proprietair M. Hummelgaard, bliver den Stervboet tilhørende Gaard Nørkjær i Rønberg Sogn, af Hartkorn ny Matricul 19 Tdr. 3 Skpr. 3/4 Alb., med tilhørende Konge-, Kirke-, Korn og Qvægtiender, stillet til Bortsalg ved en 3die Auction, der afholdes paa selve Gaarden, Onsdagen den 4de April, Formiddag Kl. 11. Eiendommen paavises af Enken, der doer paa Gaarden, og Conditionerne ligge til Eftersyn her paa Contoiret. Herredscontoiret i Holstebroe, den 19de Marts 1849. J Herredsfogdens Fraværelse E. Møller, const.
Viborger Samler, 1849-03-22
Jfølge Bestemmelse paa Skiftet efter afdøde Proprietair M. Hummelgaard af Nørkjær bliver den hans Stervbo i Forening med Proprietair P. M. Refsgaard tilhørende Tviis Vandmølle i Tviis Sogn af Mølleskylds Hartkorn 2 Tdr. 1 Skp., samt tilliggende Jorder af Har korn ny Matricul 2 Tdr. 7 Skpr. 3 Fdkr. 2 1/5 Alb., stillet til Bortsalg ved en 5te Auction, som afholdes paa selve Eiendommen, Fredagen den 13de April, Eftermiddag Kl. 2. Med Møllen følger en over den forbiflydende Storaae opført Broe, hvoraf hæves Bropenge. Herredscontoiret i Holstebroe, den 19de Marts 1849. J Herredsfogdens Fraværelse E. Møller, const.
Viborger Samler, 1849-03-22
Auction. Mandagen den 23de.) April førstkommende, om Formiddagen Kl. 9, lader Enkemadame Nissen ved Auction, der holdes paa Spottrup Hovedgaard, bortsælge en stor Deel Ind- og Udboe, bestaaende af Sophaer, Stole, Borde, Dragkister, Skabe, Speile, Gardiner, Sengesteder og Folke Sengeklæder, en Deel Bøger, hvoriblandt Forordningerne og Collegialtidenden samt Mandix Landvæsens Ret, 71 Dousin sorte Bouteiller, en Deel Kjøkkentøi, forskjellige Vogne, en Deel Gaardsredskaber, forskjellige Dreierredskaber, en Deel Skind og Læder, flere Skr. Blye, noget Hestetøi, flere Ankere med Ripsviin, 2 Oxehoveder Viin med meget mere. Trykte Cataloger ville 14 Dage før Auctionen, foruden herpaa Contoiret, være at erholde paa Bogtrykkeriet i Viborg og paa Gjæstgivergaarden i Skive for 8 s. pr. Exemplar. Lysthavende indbydes. Salling Herreders=Contoir, den 12te Marts 1849. Willemoes. *) J forrige Jndrykkelse stod urigtigt Tirsdagen den 24de.
Viborger Samler, 1849-03-22
Extract, Ved Stævning af 8de denne Maaned, indført in extenso i denne Tidende Nr. 47 og grundet paa allerhøist Bevilling af 22de Februar d. A., er efter Begjæring af Procurator C. C. Holm her i Byen som Mandatarius for Ole Christensens eller Støttrups Enke Karen Nielsdatter i Simmested, den eller Dem, der maatte have i Hænde efterfølgende til hendes afdøde Mand udstædte Panteforskrivninger: 1) fra Smed Niels Jensen i Guldager for 100 Rbdlr., dat. 7de Januar 1836, tinglæst 21de næstefter; 2) fra Jens Christensen af Simmested for 150 Rbdlr., dat. 11te Juni 1839, tinglæst 9de Januar 1840. 3) fra Niels Olesen paa Hverrestrup Mark for 175 Rbdlr., dat. 19de December 1839, tinglæst 9de Januar 1840; 4) fra fornævnte Niels Olesen for 25 Rbdlr., dat. 8de Novbr. 1841, tinglæst 13de Januar 1842. 5) fra Jens Christensens Enke Ane Nielsdatter af Simmested for 50 Rbdlr., dat. 8de Novbr. 1841, tinglæst 13de Januar 1842. 6) fra Dito for 50 Rbdlr., dat. 23de April 1842, tinglæst den 12te Mai samme Aar: indstævnte med Aar og Dags Varsel til at møde inden Rinds og Gislum Herreders Ret som holdes paa Raadhuset i Hobroe den 1ste Torsdag i Juli Maaned 1850, Formiddag Kl. 10, for med Obligationerne at fremkomme og lovlige Adkomst dertil at beviisliggjøre, da de ellers som forkommen, vilblive ved Dom mortificeret og en Gjenpart deraf anseet tilstrækkelig for Citantinden til derefter at kræve Betaling af Debitorerne, alt efter den herom nærmere gjørende Jrettesættelse. Forelæggelse eller Lavdag er afskaffet ved Forordning 3die Juni 1796. Rinds Gislum Herreders Contoir i Hobroe, den 8de Marts Høyer. (L. S.) Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-03-24
Tidende. StiftsFiror Forsendes med Brevposten i Danmark og Hertugdømmerne. Marts 1849. Løverdagen den 24 Nr. 49. 77 Aarg.
Viborger Samler, 1849-03-24
Udenlandske Efterretninger. Storbritannien og Jrland. London, den 16de Marts. Discussionen om d'sralis Andragende i Underhuset angaaende Forandringer i Fordelingen af Skatterne endtes den 15de. Andragendet forkastedes med 280 imod 189 Stemmer. Endskjøndt overvunden, har d'srali dog naaet sin Hensigt; thi det gjaldt egentlig kun om en Demonstration, hvorved Existencen af Protectionistpartiet skulde accrediteres, eller maaskee rettere for at understøtte d'sralis's Debut som hiint Parties ny Chef. Denne Hensigt, sige vi, er fuldkommen lykkedes; den nye Hærfører har ført sine Krigere ind paa den politiske Kampplads.
Viborger Samler, 1849-03-24
Kongeriget Nederlandene. Haag, den 17de Marts. Kongen, der Natten imellem den 13de og 14de var bleven angreben i Tilburg af en heftig Brystbeklemmelse, der gjorde gjentagne Aareladninger nødvendige, er død sidstafvigte Nat Kl. 2 1/2. Dronningen og Prinds Henrik havde allerede begivet sig til Tilburg. Prindsen af Oranien har i den sidste Tid opholdt sig i England: Udenrigsministeren, der er afreist til sidstnævnte Land, vil meddele Prindsen Dødsfaldet.
Viborger Samler, 1849-03-24
Fra Amsterdam skrives under 17de Marts, at det tydske Krigsdampskib "Acadia," Capitain Jackson, bestemt fra Liverpool til Bremen, stødte den 12te om Aftenen paa Ødergrundene ved Terschelling, men blev dog Morgenen derefter ved Hielp af Lodser bragt af Grunden og indbragtes med ubetydelig Skade til Ter schelling. Skibet skulde i de næste Dage fortsætte sin Reise. Om dette Skib hedder det i en ældre Beretning i Amsterdammer Handelsblad af 15de Marts: Den engl. Dampbaad Alaida, Gackson (Acadia, Jackson?), fra Liverpool med Ballast til Bremen, er efter Brev fra Texel af 14de d. M., den 12te om Aftenen strandet paa Yder grundene ved Terschelling. Af den kun 60 Mand stærke Besætning vare 12 Mand satte iland paa Øen og hvert Øieblik imodesaae man de Øvriges Ankomst; iøvrigt vare Lodsfartøier afsendte til Hjelp. Efter en anden Relation var, da Skibet tørnede imod Grunden, en Baad kantret med 4 Mand, der omkom i Bølgerne.
Viborger Samler, 1849-03-24
Nyere Efterretninger fra Haag af 18de Marts melde, at den i England for Tiden værende Prinds af Oranien er proclameret til Konge af Nederlandene under Navn af Wilhelm den Tredie.
Viborger Samler, 1849-03-24
Keiserdømmet Østerrig. Fem af de til Døden dømte Jndivider, der ere overbeviste om at have udøvet Mordet paa General Latour, skulle henrettes om nogle faa Dage. Flere andre Haardtgraverede vente endnu deres Dom. En af de til Døden dømte Forbrydere er en Maler Bambrosch, hvis bedagede, endnu levende Moder tjente, skjulende sit Kjøn, som Soldat under Napoleon, og udmærkede sig saaledes, at Keiseren forundte hende Æreslegionens Kors. De 12 Sønner, som denne Heltinde var Moder til, vare, efter Bombroschs Udsagn, alle, paa den domfældte nær, faldne paa Ærens Mark.
Viborger Samler, 1849-03-24
Wien, den 17de Marts. Fra Mailand ere indløbne gunstige Efterretninger om den derværende Stemning med Hensyn til den octroyerede Forfatning, medens Officiercorpset skal have hilset med Jubel Opsigelsen af Vaabenstilstanden. Her hersker Rolighed og Stilhed; kun venter man med Spænding Løsningen af det tydske Spørgsmaal, der ved Welckers Andragende er traadt ind i et nyt Stadium.
Viborger Samler, 1849-03-24
Wiener=Reit af 18de Marts melder, at paa Grund af Vaabenstilstandens Opsigelse har Gouverneuren i det østerrigskillyriske Kystland erklæret Triest og hele Kystprovindsen i Beleiringstilstand.
Viborger Samler, 1849-03-24
Kongeriget Preussen. De nyeste Efterretninger fra Berlin af 18de og 19de Marts melde, at disse Dage ere henvundne i Rolighed. Kun hist og her faaes unge Mennesker med den tydske Cocarde og Sørgeflor paa Hattene. Constabler vare tilstede i stor Mængde, og den hurtige Sammenstimlen af Mennesker, som enhver Arrestering fremkaldte, vidnede om Gjæring og Pirrelighed hos Befolkningen. Fra nogle Huse varede tydske Faner, der dog snart inddroges. De stærke Troppeafdelinger ved Landsbergerporten vare stedse omgivne af Tusinder. Men til factiske Excesser kom det ikke, og et med Forlegenhed og Frygt paabegyndt Forsøg paa at opføre en Barricade, der dog snart tilintetgjordes, fortjener neppe at omtales.
Viborger Samler, 1849-03-24
Frankfurt, den 17de Marts. Ober=Post-Amts-Zeit. vil vide, at den keis. kongl. Regjering har ved den østerrigske Befuldmægtigede i Frankfurt ladet tilstille Rigsministeriet en Note hvori det hedder: "at det østerrigske Cabinet, der deler de Bekymringer, som det danske Opsigelsesmanifest maa opvække hos Centralmagten, har instrueret sin Gesandt i Kjøbenhavn, efter Kræfter at virke til at bestemme den kongelige danske Regjering til at afslutte en ny Vaabenstilstand, hvis Varighed bestemmes med Hensyn til Vigtigheden af de indledede Fredsunderhandlinger og med Bibeholdelsen af Status quo-Tilstanden. Fremdeles har den keis. kgl. Gesandt ved det danske Hof erholdt det Hverv at lægge Kongen af Danmark og hans ansvarlige Raader paa Hjertet, i Fredsunderhandlingerne i London kun at hylde viis Maadeholds Stemme, for at gjensidig Tilnærmelse og redelig Villie fra alle Sider kan føre til et godt Resultat og for at en i Fredens og Forsoningens Aand afluttet Tractat kan fuldbyrdes i samme Aand." – Man sammenholde imidlertid foranstaaende Note med efterfølgende Artikel fra Altona, indrykket i Frankfurter-Zeitung: "Østerrig har ganske stillet sig paa Danmarks Side, det har nemlig afgivet i Kjøbenhavn en Erklæring hvori det hedder, at den keis. Regjering ganske slutter sig til Ruslands og Frankrigs Erklæringer med Hensyn til den slesv.-holstenske Differents. Det forstaaer sig af sig selv, at Østerrig erklærer sig for Kongen af Danmarks retfærdige Sag imod hans oprørske Undersaatter. Vel tillade Østerrigs Forholde det ikke at tiltræde de Forholdsregler, som hine Magter maatte være tilsinds at foretage til Beskyttelse for den danske Krones Rettigheder; men det haaber dog at kunne fremme den gode Sag ved de alvorlige Forestillinger, hvormed det vil fremtræde ved Berlinerhoffet og hos den provisoriske Centralmagt i Frankfurt." Med denne Erklæring stemmer ogsaa danske Søofficierers Jndtrædelse i den østerrigske Søkrigstjeneste.
Viborger Samler, 1849-03-24
J Rigsdagens Møde i Frankfurt den 17de Marts debatteredes Welckers Andragende om den arvelige Keiserværdighed. Hovedtalerne denne Dag vare Welcker, Radowitz og Vogt fra Giessen. Debatten udsattes indtil Mandagen den 19de. Den truer med at blive langvarig, saafremt de imod Forslaget (61) og for Forslaget (30) indskrevne Talere skulle erholde Ordet. Welcker yttrede i sin Forsvarstale for Andragendet, at Valget af et arveligt Overhoved vilde tilfredsstille alle Jnteresser. Republicanerne havde endnu ikke Chancer forsig, og vilde heller ingen erholde, naar de tydske Fyrster, vilde erkjende deres Pligter og handle efter disse. Gjorde de ikke det, da vilde hele Parlementet bestaae af Republicanere, og det vilde da være forbi med Fyrsteregimentet. – Radowitz tilraadte at gaae frem med Forsigtighed og Maadehold. Preussen vilde kun modtage Arvekeiserværdigheden, naar en stor Majoritet erklærede sig for samme. Og antager Preussen ikke Keiserværdigheden, da vilde muligviis Napoleons bekiendte Ord vel ikke blive til Sandhed (at Tydskland kom snart til at adlyde Kosakregimentet eller at det blev republicansk), men vel turde det komme dertil, at Halvdelen af Tydskland blev kosakkisk, og den anden Halvdeel republicansk. En Krig truede, Faa Medlemmer i Forsamlingen havde oplevet den sidste Krigs Trængsler, og dog var samme kun ført imod Fremmede; det var ingen Borgerkrig. Vogt modsatte sig aabent Welckers Andragende.